Young Guns (gjeng)

Young Guns er en kriminell gruppering hvor de fleste medlemmene holder til i Oslo og har pakistansk familiebakgrunn. Gjengen er også kjent som et pakistansk broderskap.VG, 6. juni 2000: Gjeng-fred Young Guns ble kjent i forbindelse med Romsås-drapet i 1988, som er kalt «Norges første gjengdrap». 

På 1990-tallet var gjengen nært knyttet til den yngre A-gjengen.VG, 18. januar 1999: Livredde ofre lever i skjul Shahid Rasool (som ikke må forveksles med en yngre navnebror i B-gjengen) skal ha vært leder i Young Guns fra 1989 til 1999. Da Rasool ble fengslet, ble Mohammad Akhtar Raja hans stedfortreder, selv om han selv benektet å ha noen rolle som frontfigur i Young Guns.Aftenposten, 26. juni 2003: Statsadvokat lar seg ikke presse av A-gjengenAftenposten, 23. oktober 2003: Isoleres i frykt for blodhevn Arfan Qadeer Bhatti, Arshad Mahmood, Mohammed «Jeddi» Javed og Alex Fuica er også omtalt som ledere av Young Guns.Aftenposten, 14. juli 2003: Dømt til forvaring - løslatt samme dagVG, 12. desember 2003: Frikjent etter 9 mnd. i varetektAftenposten, 17. september 2006: Bandekrig om narkotika

 Medlemmer 
De opprinnelige medlemmene av Young Guns var alle mellom 10 og 12 år da de kom til Norge fra Pakistan. Medlemmene kom fra Raja-, Jatt- og Gujjar-familier.Malcolm W. Klein:  The Eurogang Paradox, Springer, 2001. ISBN 0792368444, ISBN 9780792368441. I 1988 hevdet et medlem i Young Guns at gjengen bestod av 40–50 ungdommer i 16–23-årsalderen. I 2006 hevdet medlemmer i Young Guns at gjengen bestod av en kjerne på rundt seks mann med ytterligere 20–25 medlemmer.Aftenposten, 14. september 2006:Kan mobilisere 100 mann hver Ifølge Dagbladet hadde gjengen 37 medlemmer i 2008, hvorav 17 var sentrale. Flere av medlemmene i Young Guns har kriminelt rulleblad og de er mye omtalt i media i forbindelse med narkotika og voldsepisoder. I 2002 ble Shahid Rasool dømt for over 100 kriminelle forhold. Dommen omfattet blant annet grov vold, utpressing, trusler, bortføring og ran.VG, 18. oktober 2000: Høyesterett avslo Rasool-anke Arfan Qadeer Bhatti var medlem i Young Guns fra han var 13 år.Dagsavisen.no: FAKTA om Shahid Rasool  Han ble i 1998 i Høyesterett dømt til ett og et halvt års fengsel og tre års sikring  for å ha skutt og skadet en person som var på et torpedooppdrag. Norsk-pakistanske Arshad Mahmood var ifølge Aftenposten i 2006 medlem både i A-gjengen og Young Guns. Han ble i 2006 pågrepet under en aksjon der politiet frisatte tre marokkanere som skulle ha blitt holdt fanget og mishandlet i flere dager.Aftenposten, 16. september 2009: Barn på to år i huset Han ble i 2007 i Øvre Romerike tingrett dømt til ni års forvaring for grov mishandling, trusler, legemsbeskadigelse under særdeles skjerpende omstendigheter og grovt ran.Aftenposten, 5. juni 2007: Dømt til ni års forvaring i gisselsaken Han er også tidligere dømt for vold, heleri, tvang, trusler og frihetsberøvelse.Aftenposten, 17. september 2006: Trusler og tvang

Ungdomsarbeideren Elyas Mohammed var som tenåring på slutten av 1980-tallet medlem i Young Guns. Han spilte i 2001 en rolle som politispaner i TV-serien Fox Grønland.VG, 17. januar 2001: Tidliger Young Guns medlem vil være TV-forbildeTønsbergs Blad, 13. november 2003: Skal være konfliktløser

Mikael Niaz Ali var på begynnelsen av 2000-tallet medlem av Young Guns i seks år, og utførte torpedooppdrag.

 Romsås-drapet 

I november 1988 ble en 23 år gammel mann i den såkalte Killers-gjengen drept med kniv på Romsås i Oslo, i det som skal være det første gjengdrapet i Oslo. To unge medlemmer av Young Guns ble dømt for drapet, som var en hevn for at Young Guns-medlemmet Medsir Ali hadde blitt stukket ned.Aftenposten, 25. juni 2003: Fryktet hevn på sykehusetNRK Østlandssendingen, 24. august 2006: Ondt blod i Oslo Young Guns-lederen, Shahid Rasool, ble tiltalt for psykisk medvirkning til drapet, men ble ikke dømt.VG, 19. januar 1999: Torpedotiltalt får støtte fra Hells AngelsVG, 9. januar 2001: Frykter full krig Killers, eller Gunkillers, var en utbrytergruppe fra Young Guns.

 Konflikter 
Gjengen hadde flere konflikter med andre gjenger, blant annet pakistanske Killers, filippinske Outsiders og en gruppe kalt Rebels.

Det har ofte vært konflikter mellom Young Guns og B-gjengen i Oslo. I 1999 ble broren til lederen i B-gjengen kidnappet av Young Guns.VG, 25. august 1999: Kidnappet av Young Guns-medlemmer I 2001 ble en taxisjåfør, som angivelig var Young Guns-sympatisør, drept på Tøyen av medlemmer av B-gjengen. I mars 2003 ble Young Guns-tilknyttede Zia Anwar funnet mishandlet og drept i en utbrent leiebil i Arendal. Tre menn ble dømt for drapet. I mai samme år ble et B-gjengmedlem skutt og såret på Sofienberg av et sentralt medlem i Young Guns. Gjerningsmannen ble frifunnet i tingretten, men dømt i lagmannsretten. I juni 2003 ble Young Guns-lederen Arshad Mahmood skutt og såret på Gardermoen. Gjerningsmannen ble dømt til fem års fengsel. I 2004 ble en vietnameser drept og en person som da var Young Guns-medlem skutt og såret på Sandaker i forbindelse med gjengoppgjør. I 2006 åpnet medlemmer av B-gjengen ild i en folkemengde på Aker Brygge, og to menn i Young Guns skutt og såret.Dagbladet, 5. oktober 2008: Slik ser gjeng-Oslo ut akkurat nå Den ene av disse skal ha vært en av de to dømte fra Romsås-drapet i 1988.Dagsavisen, 24. september 2007: Drapsdømt ble Young Guns-leder  Et medlem i Young Guns ble i 2008 frifunnet for drapsforsøk på B-gjengens «Gudfar», som er eldste broren i gjengen.VG.no: Frykter B-gjengen vil hevne frifinnelse  19. januar 2009 ble Mohammed «Jeddi» Javed, et høytstående medlem av Young Guns, funnet skutt og drept i en utbrent bil på Haugerud i Oslo og flere Young Guns-medlemmer gikk åpent ut og erklærte krig mot B-gjengen.VG, 19. januar 2009: Lederskikkelse i Young Guns dreptDagbladet, 23. januar 2009: Brødrene gråt og ba en siste bønn for «Jeddi» (28)

 Politisk tilknytning 
Politiet i Oslo hevdet i 2005 at Young Guns var tilknyttet pakistanske, politiske og religiøse miljøer i Norge og Pakistan.Nettavisen, 4. juni 2005: Kobler gjengkriminelle til religion 

Da Pakistans president, Pervez Musharraf, var i Oslo i 2006 deltok han på et festmøte med rundt tusen gjester, spesielt invitert av den pakistanske ambassade i Oslo. Blant disse var det 4-5 medlemmer av Young Guns og A-gjengen.25. januar 2006: A-gjengen på presidentmøteAftenposten, 25. januar 2006: A-gjengen på Musharraf-møte

Gjengen har hatt kontakt med norske politikere. I 1989 fikk Young Guns-medlemmer møte daværende kommunal- og arbeidsminister, Kjell Borgen, for å diskutere ungdomspolitikk. Young Guns-medlemmer fikk senere også møte statsråd William Engseth for å diskutere forhold i Oslo.Scott H. Decker, Frank M. Weerman:  European Street Gangs and Troublesome Youth Groups, Rowman Altamira, 2005. ISBN 0759107939, ISBN 9780759107939

 Kulturell betydning 
Den norske actionfilmen Izzat fra 2005 var ifølge regissøren delvis inspirert av Young Guns.Bergens Tidende, 29. november 2005: Voldelig «mafiafilm» på norsk

 Se også 
A-gjengen
B-gjengen

 Referanser 
Aftenposten, 27. mai 1988, side 4 (Atekst: "Young Guns" ønsker fred)
Aftenposten, 22. november 1988, side 4 (Atekst: Pakistanere i Oslo ber om beskyttelse)

Kategori:Kriminelle organisasjoner

Kategori:Pakistan